  Z A P I S N I K

23. sjednice Vijeća Mjesnog odbora Petruševec, 
održane 27. ožujka 2023., u prostorijama mjesne samouprave MO Petruševec, s početkom u 19.00 sati

NAZOČNI ČLANOVI VIJEĆA
1. Kristijan Rašić 
2. Luka Bojev
3. Mile Komljenović
4. Kristina Topolovec	
5. Darko Mišić

OSTALI PRISUTNI
Namik Redžepi, Sakib Bošković, Esad Alijagić, Elvira Alijagić, Safet Mašić, Pero Tomić, Ilije Kovačević, Anto Risonjić i Ivo Marušić. 

Sjednici predsjedava Kristijan Rašić, predsjednik Vijeća.

Zapisnik vodi: Kristijan Rašić, predsjednik Vijeća.

	Predsjednik konstatira da je nazočno 5 od ukupno 5 članova Vijeća, što znači da Vijeće može pravovaljano odlučivati, te otvara 23. sjednicu Vijeća Mjesnog odbora.

Prije utvrđivanja dnevnog reda, predsjednik Vijeća Kristijan Rašić, otvara raspravu o zapisniku s 22. sjednice Vijeća Mjesnog odbora Patruševec. S obzirom da nema primjedbi zapisnik se jednoglasno usvaja. 
Sukladno prijedlogu predsjednika Rašića prijedlog daje se na glasanje prijedlog izmijenjenog dnevnog reda, nakon čega se utvrđuje da je jednoglasno donesen  


D N E V N I     R  E D

1. Aktualna komunalna problematika. 
1. Korištenje prostora MS Petruševec – Domovinski pokret.
1. Razno: izvješća, pitanja i  prijedlozi.


Ad 1.) Aktualna komunalna problematika

Predsjednik Vijeća Mjesnog odbora Kristijan Rašić napominje da bi trebalo postaviti jedan rasvjetni stup na lokaciji I. Petruševec V. odvojak 198.
Otvara raspravu.
Nakon rasprave Vijeće jednoglasno donosi 

Z a k l j u č a k

o postavljanju rasvjetnog stupa u ulici I. Petruševec V. odvojak kod kbr. 198

Vijeće Mjesnog odbora Petruševec predlaže Vijeću Gradske četvrti Peščenica-Žitnjak da od nadležnih službi zatraži stručni očevid i u okviru svoje nadležnosti pokrene postupak: 

· postavljanja rasvjetnog stupa u ulici I. Petruševec V odvojak kod kbr. 198.
· ovaj zaključak dostavlja se Vijeću Gradske četvrti na postupanje

Ivo Marušić napominje da su još u rujnu 2022. godine poslali mail za sanaciju vodoopskrbnog cjevovoda u ulici I. Petruševec IV. odvojak posebice kod kbr. 56, sa svrhom uvrštavanja rekonstrukcije cjevovoda u svoje plane i programe radi poplavljanja kuće.

Predsjednik Vijeća Mjesnog odbora Kristijan Rašić napominje da je zaključak poslan još u rujnu 2022. godine, pa će ispitati u kojoj je to fazi, te u dogovoru s djelatnikom mjesne samouprave poslati požurnicu.

Esad Alijagić postavlja upit po pitanju zaključka s prošle sjednice, a vezano za rješavanja problema sakupljanja sekundarnih sirovina, prerade starih frižidera, klima uređaja, akumulatora i drugog gdje se prilikom rastvaranja ispuštaju štetni plinovi u zrak, a kiselina i ulja ulijevaju se u javnu kanalizaciju – na lokaciji I. Petruševec 5. odvojak 214, za kojeg tvrdi da nije istina. Napominje da su već na prijavu susjeda izlazili komunalni redari i da nije bilo nikakvih problema.
Predsjednik Vijeća Mjesnog odbora, Kristijan Rašić  odgovara da je Vijeće moralo postupiti po naputku vijećnika Vijeća Mjesnog odbora zbog prijave građana. 
Nakon izvida predsjednika i ostalih vijećnika zaključak se stavlja izvan snage i neće ići u proceduru jer za to ne postoji valjan razlog.
Ante Risonjić, ispred građana I. Petruševca V. odvojka ima upit o asfaltiranju ulice u I. Petruševcu V. odvojku od kbr. 198 do 58. Također postavlja upit o postavljanju javne rasvjete. 
                                
Predsjednik Vijeća Mjesnog odbora, Kristijan Rašić izvješćuje da je procedura pokrenuta još od prethodnog saziva Vijeća, te navodi kako je zaustavljeno asfaltiranje zbog sudskih procesa ispitivanja vlasništva. Također je jedan od vlasnika zatražio da mu se zemlja vrati u prvobitno stanje te se više nije privremeno mogao navoziti ni brušeni asfalt. Navodi da će ovaj tjedan u petak 31. ožujka razgovarati s predstavnicima Zagrebačkih cesta, a vezano za asfaltiranje ulice, te poziva sve vijećnike i građane koji su prisutni na sjednici da dođu i prisustvuju sastanku.
Po pitanju javne rasvjete navodi da se trenutno ne može postavljati zbog dalekovoda, ali da ćemo ispitati što bi se moglo napraviti. 

Predsjednik Vijeća Mjesnog odbora, Kristijan Rašić napominje da se radi na  organiziranju Dana Mjesnog odbora Petruševec od 16. lipnja do 18. lipnja 2023. te da bi trebalo na igralištu na Radničkoj cesti iscrtavanje crta na asfaltnom igralištu, zamjenu pokidanih mrežica na golovima i koševima, zatezanje mreže (ograde) oko igrališta i zatvaranje dva otvora pletenom mrežom širine 1 metra.
Za proslavu dana  mjesnog odbora planiramo napraviti proslavu koja bi se odvijala kroz 3 dana.
Uz živu glazbu organizirati će se turniri u nogometu, belotu, šahu i drugim igrama.
Manifestaciji će se pridružiti škola sa svojim programima.
Otvara raspravu.
Nakon kratke rasprave vijeće jednoglasno donosi sljedeći


Z a k l j u č a k

[bookmark: _GoBack]o sitnim popravcima na dječjem i sportskom igralištu na Radničkoj cesti k.č. 2569 k.o. Žitnjak 

Vijeće Mjesnog odbora Petruševec predlaže Vijeću Gradske četvrti Peščenica-Žitnjak da od nadležnih službi zatraži stručni očevid i u okviru svoje nadležnosti pokrene postupak:

· hitnog iscrtavanja crta na asfaltiranom igralištu, zamjenu pokidanih mrežica na golovima i koševima, zatezanje mreže (ograde) oko igrališta i zatvaranje dva otvora pletenom mrežom širine 1. metra na dječjem i sportskom igralištu – Radnička cesta k.č. 2569/3 k.o . Žitnjak.
· ovaj zaključak dostavlja se Vijeću Gradske četvrti na postupanje

Ad 2.) Korištenje prostora MS Petruševec 

	Predsjednik Vijeća Kristijan Rašić izvješćuje nazočne da su pristigla dva zahtjeva za produljenje korištenja prostora i to od stranke HDZ i HDZ mladi.
S obzirom da se radi samo o produljenju prostora vijećnici odobravaju produljenje te nakon kratke rasprave  Vijeće jednoglasno donosi

Z a k lj u č a k
o korištenju prostora Mjesne samouprave Petruševec

                 Vijeće Mjesnog odbora Petruševec suglasno je s produljenjem prostora Mjesne samouprave Petruševec te:
- donosi zaključak o korištenja prostora MS Petruševec politčkoj stranci HDZ-a, I Petruševec 78a, kojeg zastupa Kristijan Rašić, i to u terminu petkom od 18,00 – 20,00 sati.

Z a k lj u č a k
o korištenju prostora Mjesne samouprave Petruševec

                 Vijeće Mjesnog odbora Petruševec suglasno je s produljenjem prostora MS Petruševec te:
- donosi zaključak o korištenja prostora MS Petruševec politčkoj stranci mladi HDZ-a, I. Petruševec 78a, kojeg zastupa Pavao Škoko Gavranović, i to u terminu ponedjeljkom od 16,00 – 17,00 sati.


Ad 3.) Izvješća, pitanja i prijedlozi.

Predsjednik Vijeća Kristijan Rašić, izvještava nazočne vijećnike sa radom između dviju sjednica te odgovorima koja su zaprimili na zaključke Vijeća. Napominje da su sve dobili u izvještajima. 
Budući da više nije bilo pitanja i prijedloga predsjednik zaključuje da je ovime iscrpljen dnevni red i zaključuje sjednicu.
Dovršeno u 20.00 sati.

Zapisnik sastavio:
______________
Kristijan Rašić


KLASA: 024-08/23-003/650
URBROJ: 251-13-11-11/006-23-3
Zagreb, 27. ožujka 2023.
Predsjednik
Vijeća Mjesnog odbora
Petruševec
_______________________
 Kristijan Rašić
